Alexandra Rotan

Alexandra Rotan (født 29. juni 1996) er en norsk sanger. 

Hun deltok i MGPjr 2010 med sangen «Det vi vil», og dukket opp igjen i offentligheten i 2016, da hun var med i talentkonkurransen Idol på TV 2. Hun røk ut i semifinalerundene. Rotan var senere vokalist for Alan Walker under europaturneen hans sommeren 2017.

I 2018 deltok hun første gang i Melodi Grand Prix, sammen med Stella Mwangi og bidraget «You Got Me». Året etter deltok hun på nytt, da som del av gruppen KEiiNO sammen med Tom Hugo og Fred Buljo. Gruppen vant konkurransen med låten «Spirit in the Sky» og representerte Norge i Eurovision Song Contest 2019 i Tel Aviv i Israel. Der endte de på sjetteplass etter å ha fått flest stemmer fra seerne. Gruppen deltok på nytt i Melodi Grand Prix 2021 med «Monument», der de endte på andreplass i den norske finalen.

Rotan kom på 2. plass i NRKs Stjernekamp høsten 2021.
I 2022 var hun programleder for Sámi Grand Prix sammen med Fred Buljo.

I 2023 gjorde hun sin debut som musikalartist i rollen som Scaramouche i forestillingen We Will Rock You som spilte i Oslo Spektrum.

Referanser

Eksterne lenker 
 
 

Norske sangere
Deltakere i Melodi Grand Prix junior
Personer fra Eidsvoll kommune
Deltakere i Melodi Grand Prix 2018
Deltakere i Stjernekamp